2.  ลักษณะการประกอบธุรกิจ

  2.1 ประวัติความเป็นมา การเปลี่ยนแปลงและพัฒนาการที่สำคัญ

บริษัท นวกิจประกันภัย จำกัด (มหาชน) มีชื่อภาษาอังกฤษว่า The Navakij Insurance
Public Company Limited โดยมีสำนักงานใหญ่ตั้งอยู่ เลขที่ 100/50-55 ชั้น 26 และ ชั้น 27
อาคารสาธรนครทาวเวอร์ และเลขที่ 90/4-6 ชั้น 1 อาคารสาธรธานี สาธรธานีคอมเพล็กซ์
ถนนสาทรเหนือ แขวงสีลม เขตบางรัก กรุงเทพ โทรศัพท์ 02 636 7900, 02 238 5058
โทรสาร 02 636 7999, 02 636 7998 เวบไชด์ คือ www.navakij.co.th
เลขทะเบียนบริษัท บมจ. 160

บริษัท ก่อตั้งเมื่อวันที่ 23 กันยายน 2476 โดยมีชื่อเดิมว่า บริษัท หล่วงหลี ประกันภัย จำกัด
โดยบุคคลในครอบครัวหวั่งหลีเพื่อประกอบธุรกิจประกันวินาศภัย โดยมีทุน จดทะเบียนเริ่มแรก
400,000 บาท บริษัทได้รับใบอนุญาตให้ประกอบธุรกิจรับประกันวินาศภัยครบทุกประเภทภัย ในปี
พ.ศ. 2523 คือ อัคคีภัย ภัยทางทะเล ภัยเบ็ดเตล็ด และรถยนต์ ต่อมาเมื่อวันที่ 20 สิงหาคม
2533 บริษัทได้จดทะเบียนเป็นหลักทรัพย์จดทะเบียนในตลาดหลักทรัพย์
และได้แปลงสภาพเป็นบริษัทมหาชนเมื่อวันที่ 20 สิงหาคม 2536 ปัจจุบันบริษัทมีทุนจดทะเบียน 300
ล้านบาท และมีทุนเรียกชำระเต็มมูลค่าแล้ว 230.933 ล้านบาท

ปัจจุบันบริษัทมีสาขาและสาขาย่อยรวม 21 แห่ง คือ สาขาพระราม 9, สาขาบางขุนเทียน,
สาขารังสิต, สาขาพัทยา, สาขาขอนแก่น, สาขานครราชสีมา, สาขามุกดาหาร,
สาขาอุบลราชธานี, สาขาอุดรธานี, สาขาเชียงใหม่, สาขาตะพานหิน, สาขาพิษณุโลก,
สาขานครสวรรค์, สาขาหาดใหญ่, สาขานครศรีธรรมราช, สาขาสุราษฎร์ธานี, สาขาภูเก็ต,
สาขาย่อยนครปฐม, สาขาย่อยร้อยเอ็ด สาขาย่อยตรัง และ สาขาย่อยลำปาง

เมื่อเดือนมกราคม 2545 บริษัทเพิ่มสัดส่วนการถือหุ้นใน บลจ. อเบอร์ดีน จากเดิมร้อยละ 10
เป็นร้อยละ 25 โดยเป็นการซื้อหุ้นเพิ่มในนามของ บริษัท คิดเป็นร้อยละ 6
และเป็นการซื้อในนามของประกันภัยสากล คิดเป็นร้อยละ 9 ของหุ้นที่ออกและเรียกชำระแล้วของ
บลจ. อเบอร์ดีน

เมื่อเดือน มกราคม 2545 ประชุมคณะกรรมการบริษัทได้เห็นชอบให้บริษัทเข้าลงทุนใน บมจ.
ไทยพาณิชย์ประกันภัย โดยขอเสนอซื้อหุ้น จากผู้ถือหุ้นไทยพาณิชย์ จำนวน 6 ล้านหุ้น
หรือเท่ากับร้อยละ 100 ของหุ้นที่ออกจำหน่าย
โดยบริษัทจะออกหุ้นสามัญใหม่ของบริษัทให้เป็นการตอบแทน

เมื่อเดือนกุมภาพันธ์ 2545 ที่ประชุมผู้ถือหุ้น มีมติอนุมัติให้บริษัทลดทุนจดทะเบียนเป็น 200 ล้านบาท
และอนุมัติให้บริษัทเพิ่มทุนจดทะเบียน เป็น 300 ล้านบาท โดยการออกหุ้นสามัญเพิ่มทุนจำนวน 10
ล้านหุ้น มูลค่าหุ้นละ 10 บาท หุ้นสามัญใหม่จำนวน 4.884 ล้านหุ้นจะนำไปแลกกับหุ้น
ไทยพาณิชย์ประกันภัย จำนวน 6 ล้านหุ้น และหุ้นสามัญใหม่จำนวน 5.116
ล้านจะใช้เพื่อระดมทุนในอนาคต หรือ เพื่อเสนอหุ้นแก่ผู้ถือหุ้นในรูปของหุ้นปันผล

เมื่อเดือน พฤษภาคม 2545 ที่ประชุมคณะกรรมการได้เห็นชอบให้บริษัทขายหุ้นใน บลจ. อเบอร์ดีน
ให้แก่บริษัท หวั่งหลี จำกัด ซึ่งเป็นบริษัทที่เกี่ยวโยงกับ นวกิจประกันภัย เป็นจำนวน 500,000 หุ้น
หรือร้อยละ 5 ของทุนจดทะเบียนของ บลจ. อเบอร์ดีน ในราคาเสนอขายเท่ากับ 11 บาทต่อหุ้น
ซึ่งขนาดรายการดังกล่าวต่ำกว่าร้อยละ 3 ของมูลค่าสินทรัพย์ที่มีตัวตนสุทธิของบริษัท
โดยบริษัทได้แจ้งรายละเอียดการทำรายการเกี่ยวโยงดังกล่าวต่อตลาดหลักทรัพย์เรียบร้อยแล้ว
นอกจากนี้ ที่ประชุมคณะกรรมการได้เห็นชอบให้บริษัทขายหุ้นใน บลจ. อเบอร์ดีน
ให้แก่บุคคลภายนอก อีกจำนวน 99,999 หุ้น หรือร้อยละ 1 ในราคาเดียวกัน
ดังนั้นสัดส่วนการถือหุ้นของบริษัทและบริษัทย่อย ใน บลจ. อเบอร์ดีนจะลดลงเหลือร้อยละ 19 ทั้งนี้
เพื่อให้เป็นไปตามประกาศกระทรวงพาณิชย์เรื่องการลงทุนของบริษัทประกันวินาศภัย
ห้ามมิให้ซื้อหุ้นหรือหรือหน่วยลงทุนที่อยู่ภายใต้การจัดการของนิติบุคคล ตั้งแต่ร้อยละ 20
ขึ้นไปของทุนทั้งหมดทั้งทางตรงและทางอ้อม

ระหว่างวันที่ 23 สิงหาคม – 25 ตุลาคม 2545 บริษัท ได้ทำคำเสนอขอซื้อหุ้น
ไทยพาณิชย์ประกันภัย จำนวน 6 ล้านหุ้น โดยวิธีการแลกหุ้นในอัตราส่วน 1 หุ้น
ไทยพาณิชย์ประกันภัย ต่อ 0.795 หุ้นสามัญเพิ่มทุนของ นวกิจประกันภัย

เมื่อสิ้นสุดระยะเวลาเสนอซื้อหุ้น เมื่อวันที่ 25 ตุลาคม 2545
บริษัทสามารถซื้อหุ้นไทยพาณิชย์ประกันภัยเป็นจำนวน 3.89 ล้านหุ้น คิดเป็นร้อยละ 64.85
ของทุนที่ออกและจำหน่ายแล้ว โดยบริษัทได้จัดสรรหุ้นสามัญเพิ่มทุนจำนวน 3.09
ล้านหุนให้แก่ผู้ถือหุ้นเดิมของ ไทยพาณิชย์ประกันภัย และในเดือน พฤศจิกายน 2545
บริษัทได้ซื้อหุ้นไทยพาณิชย์ประกันภัยเพิ่ม ทำให้สัดส่วนการถือหุ้นเป็น 65.40
ของทุนที่ออกจำหน่ายและเรียกชำระแล้ว ของ ไทยพาณิชย์ ประกันภัย

เมื่อเดือนธันวาคม 2545 บริษัทได้เปลี่ยนแปลงทุนจดทะเบียนที่เรียกชำระแล้วเป็น 230,933,300
บาท โดยแบ่งเป็น 23,093,330 หุ้น
และบริษัทได้นำหุ้นเพิ่มทุนที่ออกใหม่เข้าจดทะเบียนกับตลาดหลักทรัพย์แล้ว

ปัจจุบันบริษัทมีบริษัทย่อย 2 แห่ง คือ บริษัทประกันภัยสากล จำกัด และ บมจ. ไทยพาณิชย์ประกันภัย
ทั้ง 2 บริษัทประกอบกิจการประกันวินาศภัยเช่นเดียวกับบริษัท

2.  ภาพรวมการประกอบธุรกิจของบริษัท และบริษัทย่อย

 โครงสร้างกลุ่มบริษัท ณ วันที่ 31 ธันวาคม 2545

  46.09%

  99.5% 10% 65.40%

  9% 10%

หมายเหตุ กลุ่มหวั่งหลี
หมายถึงกลุ่มครอบครัวหวั่งหลีและผู้ที่เกี่ยวข้องซึ่งถือเป็นบุคคลที่เกี่ยวโยงและไม่มีสิทธิออกเสียงเกี่ยวกับเรื่องรายการเกี่ยวโยงกันในการประชุมผู้ถือหุ้นเมื่อ
วันที่ 28 กุมภาพันธ์ 2545

บริษัทและบริษัทย่อย คือ ประกันภัยสากล และ ไทยพาณิชย์ประกันภัย ประกอบกิจการรับประกันภัย
โดยแบ่งการดำเนินงาน เป็น 2 ด้าน ดังนี้

ก) ด้านการรับประกันภัย 

ธุรกิจหลักของบริษัทและบริษัทย่อย คือรับประกันวินาศภัยทุกประเภท แบ่งเป็น
การรับประกันภัยโดยตรงซึ่งจะรับประกันภัยผ่าน ตัวแทน นายหน้า นายหน้านิติบุคคล และสาขาต่าง
ๆ ของบริษัท การรับประกันต่อจะรับจากบริษัทประกันวินาศภัยอื่นๆ
สัดส่วนการรับประกันภัยโดยตรงมีมูลค่าประมาณร้อยละ 90 ของเบี้ยประกันภัยรับรวมทั้งสิ้น
ส่วนรับการประกันต่อนั้น บริษัทจะรับประกันต่อจากบริษัทประกันวินาศภัยอื่น ๆ
เพื่อเป็นการกระจายความเสี่ยงในการรับประกันภัยระหว่างบริษัทประกันภัย
เบี้ยประกันภัยรับต่อมีสัดส่วนร้อยละ 10

การรับประกันภัย จะแบ่งแยกตามประเภทการประกันภัย ได้เป็น 4 ประเภท คือ การประกันอัคคีภัย
การประกันภัยทางทะเลและขนส่ง การประกันภัยรถยนต์ และการประกันภัยเบ็ดเตล็ด
ซึ่งการประกันภัยแต่ละประเภทจะแยกกล่าวเป็นรายละเอียดในการประกอบธุรกิจแยกตามสายผลิตภัณฑ์

ข) ด้านการลงทุน

นอกเหนือจากการดำเนินธุรกิจประกันภัยแล้ว
บริษัทยังนำเงินที่เหลือจากธุรกิจประกันภัยไปลงทุนได้ตามประเภทและมูลค่าเงินลงทุนตามประกาศของกระทรวงพาณิชย์
เรื่องการลงทุนของธุรกิจประกันวินาศภัย
ทั้งนี้การลงทุนของบริษัทส่วนใหญ่จะเป็นการฝากเงินกับสถาบันการเงิน การซื้อตั๋วสัญญาใช้เงิน
พันธบัตรรัฐบาล หุ้นกู้ การลงทุนในหลักทรัพย์ต่าง ๆ

บริษัทมีเงินลงทุนในบริษัทร่วมแห่งหนึ่ง คือ บลจ.อเบอร์ดีน
โดยมีสัดส่วนการถือหุ้นทั้งทางตรงและทางอ้อมคิดเป็นร้อยละ 29
ของทุนที่ออกและเรียกชำระแล้วของ บลจ. อเบอร์ดีน

  2.3 โครงสร้างรายได้

โครงสร้างรายได้ของบริษัท ประกอบด้วย 2 ส่วนหลัก ๆ คือ รายได้จากการรับประกันภัย
และรายได้จากการลงทุน

[]หมายเหตุ 1. บริษัทถือหุ้น ร้อยละ 99.5 ใน ประกันภัยสากล และ ร้อยละ 65.4
ในไทยพาณิชย์ประกันภัย

  2 * การดำเนินงานของบริษัทย่อย (บ.ประกันภัยสากล จ.ก.) แสดงใน งบการเงินรวม ตั้งแต่
  เดือนสิงหาคม ปี 2544 และ บมจ. ไทยพาณิชย์ประกันภัย แสดง ในงบการเงินรวม ตั้งแต่เดือน
  พฤศจิกายน 2545 เป็นต้นไป

  3 ^(**) รายได้จากการรับประกันภัย = เบี้ยประกันภัย หัก เบี้ยประกันภัยต่อและส่งคืน หัก
  เงินสำรองเบี้ยประกันภัย

2.4 เป้าหมายการดำเนินธุรกิจ

บริษัทมีนโยบายที่จะขยายฐานการดำเนินธุรกิจของบริษัทโดยการควบรวมกับบริษัทประกันภัยขนาดกลางและขนาดเล็กที่มีศักยภาพ
ซึ่งจะส่งผลให้บริษัทมีขนาดเงินกองทุนที่เพิ่มขึ้น ขยายขอบเขตการให้บริการแก่ลูกค้าของบริษัทมากขึ้น
ตลอดจนขยายฐานของบริษัทออกไป นอกจากนี้ ภายหลังการควบรวมธุรกิจ
บริษัทจะสามารถเพิ่มประสิทธิภาพในการบริหาร ต้นทุนของบริษัท เนื่องจากการได้รับประโยชน์จาก
economy of scale ที่เหมาะสม